Titulārpadomnieks
Titulārpadomnieks (krievu: титулярный советник) bija Krievijas Impērijas IX kategorijas civildienesta pakāpe no 1722. līdz 1917. gadam, kas atbilda kapteiņa, vēlāk štāba kapteiņa (pēc 1884. gada) pakāpei armijā un deva tiesības uz uzrunu "Jūsu labdzimtība" (Ваше Благородие). Šīs civildienesta pakāpes ierēdņus ieskaitīja nepārmantojamas muižniecības kārtā, viņiem bija nepieciešama augstākā izglītība.